joelniklaus/EU_Wikipedias huggingface dataset:
Mastuj

Mastuj on kaupunki Pakistanin Khyber Pakhtunkhwan provinssissa. Sen asukasluku oli  vuoden 2017 väestönlaskennan mukaan 16 582.

Maantiede

Mastuj sijaitsee Pakistanin Khyber Pakhtunkhwan provinssissa Chitralin piirikunnassa. Alue on Jarkhunjoen yläjuoksun laaksoa. Mastujin korkeus merenpinnasta on noin 2 400 metriä. Chitralin kaupunki sijaitsee noin 115 kilometriä lounaaseen. Gilgitin kaupunki sijaitsee Mastujista itään.

Historia

Mastuj sijaitsi ilmeisesti muinaisen Syamakan alueella. Mahdollisesti se oli myös kiinalaisen matkailija Wukongin 700-luvulla mainitsema Chu-wei tai Shang-mi. Joidenkin kaiverrusten perusteella alue kuului edelleen Hindušahien valtakuntaan.

Britit alkoivat levittää valtaansa alueelle 1800-luvulla. Suuren pelin aikana britit pelkäsivät Venäjän yrittävän levittäytyä Keski-Aasiasta Hindukušin alueelle. Uhka vaati vuoristosolien hallintaa. Britit olviat vuonna 1846 tunnustaneet Kashmirin valtion ja sen maharadžaa kannsutettiin levittämään valtaansa Chitralin ja Mastujin suuntaan. Intian varakuningas George Curzonin kaudella aloitettiin hanke heimosoturien värväämiseksi brittien riveihin. Mastujista tuli tuolloin näiden heimosoturien keskus.

Väestö
Mastujin asukasluku oli Pakistanin vuoden 2017 väestönlaskennan mukaan 16 582. Suuremman Mastujin tehsilin asukasluku oli samaan aikaan 169 240.

Lähteet

Pakistanin kaupungit
Oswine

Oswine oli Kentin kuningas 688–690 yhdessä Essexin Swæfbertin ja Swæfredin kanssa. Oswine asetettiin Itä-Kentin kuninkaaksi vuonna 688, kun Wessexin kuningas Cædwalla oli kääntynyt kristityksi, luopunut kruunustaan ja lähtenyt pyhiinvaellusmatkalle Roomaan.

Valta oli jaettu niin, että Oswine hallitsi Kentin itäosia ja Swæfred länsiosia. Oswine mainitaan ainakin kolmessa asiakirjassa. Yksi niistä on päivätty 26. tammikuuta 690, ja sen on allekirjoittanut Swæfred. Asiakirjassa viitataan Oswinen polveutumiseen Eormenredistä, joka oli Kentin kuningas Eadbaldin poika. Toisessa päiväämättömässä asiakirjassa ilmaistaan Oswinen kiitollisuus siitä, että hänet on palautettu isiensä valtakuntaan. Myös tämän asiakirjan on hyväksynyt Swæfred. Kolmas asiakirja on vuoden 690 Swæfredin peruskirja, jonka Oswine on vahvistanut allekirjoituksellaan. Tämä viittaa siihen, että Oswinen ja Swæfredin vallanjako oli sovinnollinen. Oswinea ei kuitenkaan mainita Kentin kuninkaiden luetteloissa.

Lähteet 

 Englannin anglosaksikuninkaat
Kharanin ruhtinaskunta

Kharanin ruhtinaskunta oli entinen valtio nykyisen Pakistanin Balochistanin provinsin länsiosassa. Ruhtinaskunta liittyi Pakistaniin Intian jaon yhteydessä vuonna 1947 ja sen tarina päättyi lopullisesti hallinnolliseen uudistukseen vuonna 1955.

Maantiede

Kharan sijaitsi nykyisen Pakistanin Balochistanin provinsin länsiosassa. Entisen ruhtinaskunnan alue käsitti tasangon, joka rajautui Maškeljokeen lännessä ja Baddojokeen idässä. Aluetta ympäröivät vuorijonot. Se käsittää myös suuren rigistanin eli hiekka-aavikon. Alueella oli sen liityttyä Pakistaniin kokoa 18 553 km².

Historia
Kharanin varhainen historia tunnetaan hyvin huonosti. Kansanperinteen mukaan hallitsevan dynastian muodostaneet Nawširwanit saapuivat alueelle 1300-luvun paikkeilla. He olviat eri aikoina alisteisia Persialle, Kalatille ja Afganistanille. Aluetta pidettiin ilmeisesti pitkään Persian Kermānin historiallisen maakunnan osana.

1800-luvulla aluetta oli hallinnut Kalatin kaani Mir Khudadad Khan. Kharanin hallitsija Azad Khan riitautui edellisen kanssa liittoutui afgaanien kanssa. Kun brittiläinen Henry Pottinger vieraili alueella vuonna 1810 hän kuvaili sen hallitsijan Sardar Abbas Khanin itsenäistyneen hiljattain Kalatista. Kun Robert Sandeman vieraili alueella vuonna 1884 hän järjesti Kharanin ja Kalatin hallitsijoiden välille sovinnon, jolla Kharan tunnusti Kalatin yliherruuden. Toisaalta samalla Kharan alkoi saada rahallista avustusta Brittiläisen Intian hallinnolta ja tulevat kiistat ratkaistaisiin Quettan brittiläisen edustajan välityksellä.

Ristiriidat Kharanin ja Kalatin välillä eivät kuitenkaan päättyneet. Vuonna 1940 päätettiin lopulta, että Kharanin hallitsija tunnustettiin nawabina ja maa omana ruhtinaskuntanaan. Kharan liittyi Pakistaniin Intian jaon yhteydessä vuonna 1947. Vuonna 1952 Pakistanin Balochistanin valtiot liitettiin Balochistanin valtioiden liiton kokonaisuuteen ja lopulta vuonna 1955 liiton ruhtinaskunnat asetettiin suoraan Länsi-Pakistanin hallinnon alaisuuteen. Kharanin ruhtinaskunnasta tuli uusi piirikunta.

Väestö
Kharanin asukkaiden valtaosa oli balucheja. Alueen itäosissa asui myös brahuita.

Lähteet

Pakistanin historia
Aasian entiset valtiot
Marat Bašarov

Marat Alimžanovitš Bašarov (, ; s. 22. elokuuta 1974) on tataaritaustainen venäläinen näyttelijä. Hän on ollut aktiivinen 1990-luvulta. Bašarov esiintyi vuoden 2000 venäläisessä elokuvassa Svadba (Häät), joka näytettiin Cannesissa.

Lähteet

Aiheesta muualla 

 Marat Basharov - IMDb

Venäläiset näyttelijät
Vuonna 1974 syntyneet
Elävät henkilöt
Naxçıvan Muxtar Respublikası Televiziya və Radio Verilişləri

Naxçıvan Muxtar Respublikası Televiziya və Radio Verilişləri on Azerbaidžaniin kuuluvan Nahitševanin autonomisen tasavallan yleisradioyhtiö.

Paikalliset radiolähetykset alkoivat Nahitševanin autonomisessa neuvostotasavallassa vuonna 1930. Valtion radiokomitea perustettiin vuonna 1932. Paikallisten televisiolähetysten alkaessa vuonna 1963 se muutettiin radio- ja televisiokomiteaksi. Toiminta eriytettiin Azerbaidžanin radio- ja televisioyhtiöstä vuonna 2003. Nykyinen valtionyhtiö on perustettu vuonna 2021. Sen yhteydessä toimii vuonna 2018 perustettu uutistoimisto Nuhçıxan.

Yhtiön radiokanava käyttää nimeä Naxçıvan radiosu ja televisio nimeä Naxçıvan TV. Ne lähettävät ohjelmaa 16 tuntia päivässä. Radiolähetykset tapahtuvat ULA-alueella ja televisiolähetykset digitaalisella DVB-T -järjestelmällä. Ohjelmia voi seurata myös Internetissä..

Lähteet

Aiheesta muualla
 Naxçıvan Muxtar Respublikası Televiziya və Radio Verilişləri 

Azerbaidžanilaiset viestimet
Julkisen palvelun mediayhtiöt
Nopeuskiipeilyn Suomen-mestaruuskilpailut ja Suomen ennätykset

Nopeuskiipeilyn Suomen-mestaruuskilpailut on Suomen Kiipeilyliiton alainen kilpailu, jossa ratkaistaan nopeuskiipeilyn Kilpailut järjestettiin ensimmäisen kerran 2022.

Mitalistit

Aikuiset

Juniorit

Juniors

Youth A

Youth B

Suomen-ennätykset

Miehet

Naiset 

Kiipeily
Topias Taavitsainen

Topias ”Topson” Taavitsainen (s. 14. huhtikuuta 1998) on suomalainen Dota 2 -pelaaja ja striimaaja. Taavitsaisen suurimpiin saavutuksiin kuuluu Dota 2 -maailmanmestaruuden voittaminen kahdesti OG-Esports-joukkueen kanssa perättäisinä vuosina 2018 ja 2019.

Lähteet

Aiheesta muualla 

 Taavitsaisen Twitch-pelikanava

Suomalaiset elektronisen urheilun ammattilaiset
Vuonna 1998 syntyneet
Elävät henkilöt
Unkarin kruunun maat

Unkarin kruunun maat eli Pyhän Tapanin kruunun maat, toisin sanoen Unkari laajemmassa merkityksessä, olivat:

 varsinainen Unkari, johon myös kuului entinen Transilvanian suuriruhtinaskunta 
 autonominen satamakaupunki Fiume alueineen, sekä
 Kroatia-Slavonia, johon myös kuului entinen niin sanottu sotilasraja.

Unkarin kruunun maat -nimityksen sijasta on käytetty usein epävirallisesti nimitystä Transleithania.

Lähteet

Unkarin historia
Kroatian historia
Transleithania

Transleithania merkitsee Leitha-joen "tuonpuoleisia", toisin sanoen itäpuoleisia maita. Transleithania-nimitystä käytettiin vuoden 1867 jälkeen Unkarin kruunun alueisiin kuuluvista Itävalta-Unkarin valtakunnan maista. Sen vastakohtana on Cisleithania.

Lähteet

Itävalta-Unkari
Jukka Juslin

DI (Otaniemi, Espoo) Jukka Tapani Juslin (s. 30.1.1977) on suomalainen kirjailija, tiedemies ja opettaja. Hän on kirjoittanut kaksi kirjaa Java-ohjelmointikielestä.

Lähteet 

Suomalaiset kirjailijat
Elävät henkilöt
Vuonna 1977 syntyneet
Johan Daniel Stenberg

Johan Daniel Stenberg (1809 Virolahti – 1880 Helsinki), oli suomalainen liikemies ja  lahjoittaja. Stenberg perusti 1830-luvulla kauppaliikkeen Helsinkiin ja oli päämiehenä yhtiössä "Stenberg ja pojat", joka perusti vuonna 1871 konepajan Helsingin läheisyyteen. Hän lahjoitti vuonna 1864 10.000 markkaa Helsinkiin perustettavaa suomenkielistä naiskoulua varten ja teki vielä sittemmin lahjoituksia mm. Helsingin suomalaisen tyttökoulun ja suomalaisen teatterin hyväksi.

Lähteet

Suomalaiset liikemiehet
Suomalaiset lahjoittajat
Vuonna 1809 syntyneet
Vuonna 1880 kuolleet
Stanton Township (Michigan)

Stanton Township on kunta (township) Yhdysvalloissa Michiganin osavaltiossa. Sen väkiluku oli 1 590 vuonna 2020. Kunta sijaitsee Houghtonin piirikunnassa Keweenawniemen rannalla.

Kunnassa asuu paljon amerikansuomalaisia. Jopa 47 %:lla asukkaista on suomalaisia sukujuuria, joka on eniten Yhdysvalloissa.

Väestö 
Vuonna 2020 Stanton Townshipin 1 590 asukkaasta valkoisia oli 94,5 %, mustia 0,3 %, alkuperäisasukkaita 0,3 % ja aasialaisia 0,3 %. Asukkaista 2,1 % puhui kotonaan jotain muuta kieltä kuin englantia ja 0,3 % asukkaista oli syntynyt ulkomailla.

Lähteet 

Michiganin kunnat
Evartti

Evartti (s. 13. kesäkuuta 2011) on suomalainen ravihevonen, joka on voittanut ravikuninkuuden kolme kertaa peräkkäin vuosina 2020-2022. Evartin vuoden 2022 Kuninkuusraveissa juoksema yhteisaika 9.17,5 on historian nopein. Ori on voittanut myös lukuisia muita suurkilpailuja, muun muassa Nordic Kingin, Suur-Hollola-ajon sekä Suurmestaruusajon. Evartti on moninkertainen superjuoksija, jonka ennätys on on 1.19,4a. Hevosta valmentaa Antti Ojanperä. Evartti on jouduttu leikkaamaan kaksi kertaa suolisto-ongelmien vuoksi.

Suurkilpailuvoittoja 

 Kylmäverihevosten Suur-Hollola-ajo 2020
 Savo-ajo 2020, 2022
 Suurmestaruusajo 2020
 Ravikuninkuus 2020, 2021, 2022
 Nordic King 2022
 Kylmäveristen Pohjoismaiden mestaruus 2022

Tilastot

Suku

Lähteet 

Ravikuninkaalliset
Israelin parlamenttivaalit 1965

Israelissa pidettiin parlamenttivaalit 2. marraskuuta 1965. Vaaleissa valittiin 120 edustajaa maan parlamenttiin Knessetiin. Noin 1 500 000 äänioikeutetusta äänesti 1 244 756 eli noin 83 %. Äänioikeutetuista 9 % oli arabeja ja druuseja.

Kahden työväenpuolueen Mapai – Ahdut Avoda -vaaliliitto voitti vaalit. Se sai 45 paikkaa. Toiseksi eniten ääniä sai Kansallisen Herut-puolueen ja liberaalien liitto, joka sai 26 paikkaa. Kansallinen uskonnollinen puolue sai 11 paikkaa, Ben Gurionin uusi puolue Rafi 10 paikkaa, Mapam eli vasemmistososialistit 8 paikkaa, riippumattomat liberaalit 5 paikkaa, uskonnollinen puolue Agudat Israel 4 paikkaa, kommunistit 4 paikkaa, uskonnollinen puolue Poalei Agudat Israel 2 paikkaa ja muut 1 paikan.

Lähteet 
Israelin historia
Israelin politiikka
Israelin vaalit
Norjan parlamenttivaalit 1965

Norjassa pidettiin parlamenttivaalit 12. ja 13. syyskuuta 1965. Vaaleissa valittiin 150 edustajaa Norjan suurkäräjille. Osanotto vaaleihin oli vilkasta ja äänestysprosentti oli 84,4. 

Työväenpuolue sai vaaleissa 43,3 %:n kannatuksen ja 68 edustajapaikkaa, konservatiivinen puolue 20,1 %:n kannatuksen ja 31 paikkaa, liberaalinen puolue 10,1 %:n kannatuksen ja 18 paikkaa, keskustapuolue 9,4 %:n kannatuksen ja 18 paikkaa, kristillinen kansanpuolue 7,8 %:n kannatuksen ja 13 paikkaa ja sosialistinen kansanpuolue 6,0 %:n kannatuksen ja 2 paikkaa. Kommunistien kannatus laski 2,9 %:sta 1,4 %:in ja he jäivät ilman edustajapaikkoja.

Vaalitulos merkitsi työväenpuolueen lähes yhtäjaksoisesti 30 vuotta kestäneen valtakauden päättymistä, koska porvarilliset puolueet saavuttivat vaaleissa enemmistön suurkäräjien edustajapaikoista. Porvarillisten puolueiden yhteenlaskettu edustajapaikkojen lukumäärä suurkäräjillä tuli vaalien jälkeen olemaan 80 työväenpuolueen ja sosialistisen kansanpuolueen yhteensä 70 paikkaa vastaan.

Lähteet 
Norjan vaalit
Norjan historia
Saksan liittopäivävaalit 1965

Vaalit Saksan Liittotasavallan viidensiä liittopäiviä varten pidettiin syyskuun 19. päivänä 1965. Vaaleihin otti osaa 86,3 % äänioikeutetuista.

Kristillisdemokraattien kannatus kohosi 47,6 %:iin, sosiaalidemokraattien kannatus kohosi 39,3 %:iin, Erich Menden johtamien vapaiden demokraattien kannatus putosi 9,5 %:iin ja pienten äärimmäisyyspuolueiden kannatus väheni. Kristillisdemokraatit saivat 245 paikkaa, sosiaalidemokraatit 202 paikkaa ja vapaat demokraatit 49 paikkaa. Kristillisdemokraattien saamiin paikkoihin ja ääniin on laskettu mukaan puolueen baijerilaisen siiven saamat paikat ja äänet.

Lähteet 
Saksan liittopäivävaalit
Saksan historia
Saksan politiikka
Turkin parlamenttivaalit 1965

Vaalit, joissa valittiin 450 edustajaa Turkin kansalliskokoukseen, pidettiin lokakuun 10. päivänä 1965. Äänestysprosentti vaaleissa oli hieman yli 68.

Vaalien tulos oli oikeuspuolueen huomattava poliittinen voitto, sillä sen osuus annetuista äänistä nousi 52,7 %:in. Oikeuspuolue sai kansalliskokoukseen 240 paikkaa ja ehdottoman enemmistön. Tasavaltalaispuolue sai 134 paikkaa, kansallinen puolue 31 paikkaa, uusturkkilainen puolue 19 paikkaa, työväenpuolue 15 paikkaa ja tasavaltalaisten talonpoikien kansallinen puolue 11 paikkaa.

Lähteet 
Turkin vaalit
Turkin historia
Kanadan parlamenttivaalit 1965

Kanadan pääministeri Lester B. Pearson ilmoitti syyskuun 7. päivänä 1965, että hän oli pyytänyt kenraalikuvernööri Vanieria hajottamaan parlamentin ja määräämään uudet parlamenttivaalit marraskuun 8. päiväksi. Pääministeri Pearson, joka oli liberaalipuolueen puheenjohtaja, oli ilmoittanut vaaleista päätettäessä toivovansa, että tulos merkitsisi vähemmistöhallituskauden päättymistä. Äänestysprosentti vaaleissa oli 74,3.

Pearsonin toivoma liberaalinen enemmistö jäi vain neljän edustajapaikan päähän. Liberaalit saivat 131 paikkaa, konservatiivit 97 paikkaa, uudet demokraatit 21 paikkaa, Ralliement des Créditistes 9 paikkaa, Social Credit -puolue 5 paikkaa ja muut 2 paikkaa. Merkittävimmät muutokset kaksi vuotta aiemmin pidettyihin vaaleihin olivat, että Social Credit menetti 19 paikkaa, että Ralliement des Créditistes nousi parlamenttiin ja sai 9 edustajapaikkaa ja että uudet demokraatit saivat neljä edustajapaikkaa lisää.

Lähteet 
Kanadan vaalit
Kanadan historia
Eskil Wold

Eskil Wold (s. 4. syyskuuta 2002 Asker, Norja) on norjalainen jääkiekkoilija, joka pelaa SM-liigajoukkue Hämeenlinnan Pallokerhossa. Hän on pelipaikaltaan vasen laitahyökkääjä.

Ura

Seuraura 
Wold on Frisk Askerin kasvatti. Hän voitti kaudella 2017–2018 Norjan U16-sarjan hopeaa ja kaudella 2018–2019 U18-sarjan hopeaa. Kaudella 2019–2020 Wold debytoi seuran miesten joukkueessa, jossa hän pelasi vain 17-vuotiaana kolme GET-ligaenin runkosarjaottelua ilman tehopisteitä. Kaudella 2020–2021 Wold pelasi nimensä Fjordkraft-ligaeniksi muuttaneessa Norjan pääsarjassa 22 runkosarjaottelua tehopistein 3+2=5. Kaudella 2021–2022 hän teki liigassa läpimurtonsa ja pelasi 43 runkosarjaottelua tehopistein 22+16=38 sekä kuusi playoff-ottelua tehopistein 2+2=4. Wold oli runkosarjassa Frisk Askerin toiseksi paras maalintekijä Viktor Granholmin jälkeen ja hän jakoi koko Fjordkraft-ligaenin maalipörssin neljännen sijan Stavanger Oilersin Jarrett Burtonin kanssa. Wold palkittiin kauden päätteeksi liigan vuoden tulokkaana. Hän pelasi myös Mestarien liigassa kuusi ottelua tehden yhden syöttöpisteen.

Kaudeksi 2022–2023 Wold siirtyi kaksivuotisella sopimuksella SM-liigajoukkue Hämeenlinnan Pallokerhoon.

Maajoukkueura 
Wold pelasi alle 20-vuotiaiden IA-divisioonan MM-kilpailuissa vuonna 2022, jolloin hän voitti pronssia. Woldilla oli turnauksen paras aloitusprosentti (78,57%). Yhteensä hän on pelannut kuusi nuorten ja kuusi poikien maaottelua.

Norjan A-maajoukkueessa Wold on pelannut kaksi ottelua ilman tehopisteitä. Hän teki A-maajoukkuedebyyttinsä vain 19-vuotiaana Nordic Cupissa 13. huhtikuuta 2022 Stavangerissa Ruotsia vastaan.

Muuta 
Woldin pikkuveli Sander pelaa hyökkääjänä Ruotsissa Frölunda HC:n J20-joukkueessa. Veljesten isä Vidar Wold on entinen Norjan maajoukkuemaalivahti, joka on sittemmin luonut valmennusuraa Frisk Askerin organisaatiossa. Hän toimii nykyään seuran toimitusjohtajana.

Tilastot

Lähteet

Viitteet 

Norjalaiset jääkiekkoilijat
Hämeenlinnan Pallokerhon pelaajat
Vuonna 2002 syntyneet
Elävät henkilöt
Bengt Magnusson (piispa)

Bengt Magnusson (k. 1236 tai 1237) oli ruotsalainen piispa. Magnusson oli Magnus Minnesköldin ja Ingrid Ylvan poika ja osa Bjälbon sukua. Sisaruksista tunnetuin oli Birger Jarl.

Bengt Magnusson jatkoi veljensä Karlin työtä Linköpingin hiippakunnan piispana vuosina 1220–1236. Isoveli Karl Magnusson kaatui Baltiaan tehdyllä ristiretkellä. 

Magnusson teki aloitteen Linköpingin kirkon laajentamiseksi, ja rakennustöihin ryhdyttiin 1230-luvulla. Hän myös vihki käyttöön Visbyn tuomiokirkon vuonna 1225.

Lähteet 

Ruotsalaiset piispat
Philip Granath

Lars Philip Bjørge Granath (s. 4. syyskuuta 2002 Asker, Norja) on norjalainen jääkiekkoilija, joka pelaa SM-liigajoukkue Tapparassa. Hän on pelipaikaltaan oikea laitahyökkääjä. Granath laukoo oikealta.

Ura

Seuraura 
Granath on Frisk Askerin kasvatti. Hän voitti kaudella 2017–2018 seuran U16-joukkueen sisäisen piste-, maali- ja syöttöpörssin tehoilla 36+36=72, joilla Granath sijoittui koko Norjan U16-sarjan maalipörssissä neljänneksi ja pistepörssissä viidenneksi. Hänen kautensa päättyi hopeaan. Granath pelasi ison osan kaudestaan myös Frisk Askerin U18-joukkueessa. Hän voitti joukkueen sisäisen piste- ja syöttöpörssin tehoilla 14+22=36 sekä sisäisen tehotilaston lukemalla +23. Granath pelasi osan kaudestaan myös Frisk Askerin U20-joukkueessa, jossa hän voitti Norjan-mestaruuden.

Kaudeksi 2018–2019 Granath päätti siirtyä vain 15-vuotiaana Ruotsiin ja Frölunda HC:n organisaatioon. Hän pelasi kauden suurimmaksi osaksi seuran J18-joukkueessa, jossa Granath voitti J18 Allsvenskanin mestaruuden. Kaudella 2020–2021 hän oli tehoilla 7+15=22 Frölundan J20-joukkueen sisäisessä pistepörssissä toisena Theodor Niederbachin jälkeen, kunnes koronavirusrajoitukset keskeyttivät kauden Ruotsin juniorisarjoissa jo lokakuussa 2020. Marraskuussa seura lainasi Granathin Ruotsin kolmanneksi korkeimmalle sarjatasolle Hockeyettan-joukkue Hanhals IF:ään, jossa hän pelasi 18 runkosarjaottelua tehopistein 6+9=15. Granath debytoi kauden aikana myös Frölundan SHL-joukkueessa, jossa hän sai tililleen kaksi runkosarjaottelua. Granath sai tililleen ensimmäisen SHL-ottelunsa 10. joulukuuta 2020 vieraissa HV71:tä vastaan. Hän ei saanut ottelussa kuitenkaan peliaikaa. Ensimmäiset jääaikansa SHL:ssä Granath sai seuraavassa ottelussa 12. joulukuuta 2020 Malmö Redhawksia vastaan. Hän sai ottelussa peliaikaa 57 sekuntia.

Granath siirtyi kaudeksi 2021–2022 Rögle BK:n J20-joukkueeseen. Joulukuussa 2021 hän teki seuran kanssa loppukauden kattavan SHL-sopimuksen. Granath pelasi liigassa loppukaudella 40 runkosarjaottelua tehopistein 1+1=2 ja kymmenen playoff-ottelua ilman tehopisteitä. Hän teki SHL-uransa avausmaalin 3. maaliskuuta 2022 vieraissa IK Oskarshamnia vastaan. Granath pelasi myös Mestarien liigassa yhdeksän ottelua tehden yhden syöttöpisteen. Hän voitti CHL:n mestaruuden. Tammikuussa 2022 NHL-varaamaton Granath kertoi norjalaisen TV 2-kanavan haastattelussa käyneensä neuvotteluita joidenkin NHL-seurojen kanssa. Kanavan mukaan hänestä oli kiinnostuneita ainakin Toronto Maple Leafs ja Vegas Golden Knights.

Kaudeksi 2022–2023 Granath siirtyi vuoden mittaisella sopimuksella SM-liigajoukkue Tapparaan.

Maajoukkueura 
Granath pelasi alle 20-vuotiaiden IA-divisioonan MM-kilpailuissa vuosina 2020 ja 2022, joista jälkimmäinen turnaus päättyi pronssiin. Hän pelasi myös alle 18-vuotiaiden IA-divisioonan MM-kilpailuissa vuonna 2019.

Muuta 
Granath harrasti 13-14-vuotiaaksi asti myös jalkapalloa.

Tilastot

Lähteet

Viitteet 

Norjalaiset jääkiekkoilijat
Tapparan pelaajat
Vuonna 2002 syntyneet
Elävät henkilöt
Zrínyi

Zrínyi oli kroatialainen kreivillinen suku, joka tuli kuuluisaksi Unkarin historiassa. Suvun jäseniä olivat mm:

 Miklós Zrínyi (vanhempi) (1508–1566), kreivi, unkarilainen sotapäällikkö ja Kroatian baani, kuoli Szigetvárin taistelussa sulttaani Suleiman Suurta vastaan.
 Miklós Zrínyi (1620–1664), kreivi, unkarilainen sotapäällikkö ja runoilija ja vuodesta 1647 Kroatian baani.
 Péter Zrínyi (1621–1671), edellisen veli, kreivi, soturi, Kroatian baani veljensä jälkeen. Hänellä oli mm. tytär:
Ilona Zrínyi (1643–1703), unkarilaisten Habsburgien vastaisten kapinajohtajien Ferenc I Rákóczin ja Imre Thökölyn vaimo.

Lähteet

Kroatian historia
Kroatialaiset suvut
Unkarilaiset suvut
Linnunradan tuulet

Linnunradan tuulet () on Lennart Meren ohjaama dokumenttielokuva suomalais-ugrilaisten ja samojedikansojen elämästä, kulttuurista ja kansanperinteistä. Siihen kuvattiin materiaalia Suomessa, Lapissa, vepsäläisten ja vatjalaisten mailla, Mordvassa, Hanti-Mansiassa, Unkarissa, Taimyrin niemimaalla, Setumaassa, Nenetsiassa, Saaremaalla ja Muhussa.

Elokuva tuotettiin virolaisen Tallinnfilmin, suomalaisen Mainos-TV:n ja Unkarin yleisradioyhtiö Magyar Televízión kansainvälisenä yhteistyönä vuonna 1977. Se sai ensi-iltansa Tartussa 10. toukokuuta 1978, ja saman vuoden aikana se näytettiin teattereissa myös Helsingissä, Uppsalassa ja Tallinnassa. Lisäksi Mainos-TV esitti sen kanavallaan Suomessa. Linnunradan tuulia edelsi vuonna 1970 ilmestynyt Vesilinnun kansa, ja vuonna 1986 tuotettiin jatko-osa Kalevan äänet. Elokuva remasteroitiin vuonna 2009 osana Eesti Film 100 -projektia ja samalla Meren 80-vuotissyntymäpäivien kunniaksi.

Aiheesta muualla

Linnunradan tuulet Viron elokuvatietokannassa 

Virolaiset dokumenttielokuvat
Vuoden 1977 elokuvat
Vuoden 1978 elokuvat
Bad Dragon

Bad Dragon Enterprises, Inc. on amerikkalainen fantasia-aiheisten seksilelujen valmistaja. Tarjonta on suunnattu ensisijaisesti turri-alakulttuurin jäsenille. Tuotteita myydään internetissä ja coneissa.

Bad Dragonin toimitusjohtaja Jan "Varka" Mulders omistaa myös turreille suunnatun e621-kuvalaudan, sen kiltin version e926:n ja F-List-roolipelisivuston.

Historia 
Bad Dragon perustettiin kesäkuussa 2008.  Yksi perustajista, Jan "Varka" Mulders, oli alkanut valmistaa seksileluja yliopistonsa asuntolassa Skotlannissa edellisenä vuonna. Yhtiön päämaja on nykyään Phoenixissä Arizonassa.

Tuotteet 
Bad Dragonin tuotteet ovat ensisijaisesti fantasia-aiheisia ja perustuvat mm. lohikäärmeisiin, hevosiin, miekkavalaisiin, khimairoihin ja ihmissusiin. Sivustolla oli ennen "biografiat" ja piirrokset hahmoista, joihin lelut perustuivat. Nykyään (elokuussa 2017) ne ovat kuitenkin tarjolla vain rekisteröityneille käyttäjille. Muut kävijät näkevät seksileluista vain kuvat ja tekniset tiedot. Bad Dragonilla on myös interaktiivisia 3D-malleja leluista.

Asiakkaat voivat lähettää Bad Dragonille omia leluideoitaan ja osa niistä otetaan rajoitettuun tuotantoon.

Viitteet

Aiheesta muualla 
 virallinen sivusto 
 Bad Dragon Labs (arkistoitu) 

Yhdysvaltalaiset yritykset
Muotoilualan yritykset
Verkkokaupat
Seksivälineet
Seksiteollisuus
Turrit
Hannu Kontturi

Hannu Kontturi (s. 1979) on suomalainen käsikirjoittaja ja ohjaaja. Hän on käsikirjoittanut sekä draamaa että realitya. Pääkäsikirjoittajana hän on ollut Erityiset, Piiritys sekä Väärät bileet -draamasarjoissa. Realityn ja viihteen puolella Kontturi on ollut luomassa, kehittämässä, kirjoittamassa ja ohjaamassa lukuisia sarjoja.  

Suomen huutokauppakeisari  voitti Kultaisen Venlan vuonna 2015 (yleisön suosikkiohjelma).

Draama 
Piiritys (pääkäsikirjoittaja, luoja)

Erityiset 2 (pääkäsikirjoittaja, luoja)

Erityiset 1 (käsikirjoittaja, luoja)

Vihreät Valot – Väärät bileet (pääkäsikirjoittaja, luoja)

Teuvon huone (käsikirjoittaja, ohjaaja)

Dokumentti / Reality 
Gaialand (käsikirjoittaja, ohjaaja, luoja)

Tankkaustarinat (käsikirjoittaja, ohjaaja, kehittäjä)

Myytinräjäyttäjät (käsikirjoittaja, ohjaaja, luoja)

Suomen huutokauppakeisari (käsikirjoittaja, ohjaaja, kehittäjä)

Paimelan autoparoni (käsikirjoittaja, ohjaaja, kehittäjä)

Martina ja hengenpelastajat (käsikirjoittaja, ohjaaja, kehittäjä)

Poliisit kotihälytys (käsikirjoittaja, ohjaaja, luoja)

Rakkauden FAQ (käsikirjoittaja, ohjaaja, kehittäjä)

Neljän tähden talkoot (käsikirjoittaja, ohjaaja, kehittäjä)

Poliisikokelaat (käsikirjoittaja, ohjaaja, kehittäjä)

Laiva (käsikirjoittaja, ohjaaja, kehittäjä)

Taksi (käsikirjoittaja, ohjaaja, kehittäjä)

Aiheesta muualla 
 
 
Aikuiset-sarjan Arttua esittävä Elias Salonen teki muodonmuutoksen palkkamurhaaja Ilpo Larhaksi
Nauru raikasi Erityiset-sarjan kuvauksissa
Kirjakävelyllä Podcast_Hannu Kontturi-Erityiset
https://www.hs.fi/kulttuuri/art-2000009074906.html

Elävät henkilöt
Vuonna 1979 syntyneet
Suomalaiset televisiokäsikirjoittajat
God of War: Ragnarök

God of War: Ragnarök on Santa Monica Studion kehittämä ja Sony Interactive Entertainmentin julkaisema toimintapeli. Se julkaistiin 9. marraskuuta 2022 PlayStation 5:lle ja PlayStation 4:lle.

Peli on jatkoa vuonna 2018 julkaistulle God of Warille. Ragrarökin tarina jatkaa pari vuotta siitä, mihin aikaisempi peli päättyi.

Ragnarök on viimeinen osa skandinaavisessa mytologiassa.

Vastaanotto 
Peli on saanut IGN:n arvostelussa arvosanaksi täydet 10/10.

Lähteet

Aiheesta muualla 
 Virallinen sivusto

Vuoden 2022 videopelit
Toimintapelit
PlayStation 4 -pelit
PlayStation 5 -pelit
God of War -pelit
Suomen valotaiteen seura Flash

Suomen valotaiteen seura Flash on perustettu 2017. Seuran tavoitteena on edistää valotaiteen ja sen tekijöiden asemaa Suomessa ja kansainvälisesti. Seura järjestää mm. näyttelyitä, koulutusta ja muita tilaisuuksia, tiedottaa alan tapahtumista ja ottaa kantaa alaansa liittyviin aiheisiin. Seuran pitkän tähtäimen tavoite on valotaiteen keskuksen perustaminen Helsinkiin. Seuran toiminnanjohtaja on Virve Leikola. Puheenjohtajana toimii Immanuel Pax.

Lähteet

Kuvataiteen uudet alueet
Suomalaiset kuvataidealan järjestöt
MuuMediaFestivaali

MuuMediaFestivaali oli vuosina 1991–1998 Helsingissä järjestetty mediataidetapahtuma, jota tuotti suomalaisen mediataiteen keskus AV-arkki. MuuMediaFestivaalin edeltäjä oli Kuopion videofestivaali, joka järjestettiin vuosina 1989–1990 Kuopiossa. Festivaali oli ensimmäinen laajempi mediataiteen festivaali Suomessa.

Historia

1989

Ensimmäiset kansainväliset videotaidefestivaalit järjestettiin Kuopiossa 15.-17.4.1989. Festivaalin järjestäjinä toimivat Muu ry ja AV-arkki sekä Kuopion kaupungin ylläpitämä Kuopion videotyöpaja. Festivaalien kansainväliset vieraat olivat Jeremy Welsh ja Carol Jacobs Lontoosta ja pohjoismaiset vierailijat Pål Wrange, Frederik Cesson Ruotsista ja tanskalaisen videotaiteen veteraani Torben Soborg. Festivaalin kotimaiseen sarjaan lähettiin yli 200 videoteosta. Festivaakin ensimmäisen 10.000 mk kotimaisen palkinnon sai videotaiteilija Marikki Hakola.

1998
MuuMediaFestivaali 98 oli kansainvälinen mediataidefestivaali, jonka tapahtumia järjestettiin Helsingissä, Espoossa ja verkossa. Vuonna 1998 MuuMediaFestivaali järjestettiin vastavalmistuneen Kiasman tiloissa, esimerkiksi Kiasma-teatterissa. Festivaaliin kuului näytöksiä, seminaareja, live-esityksiä, mediateekki ja Mobile Zones -projektitila. Vuonna 1998 festivaalin ohjelma kiersi tapahtuman jälkeen Suomessa ja ulkomailla. Festivaaliin kuului myös taiteilijaresidenssi, jonka avulla tekijät pystyivät toteuttamaan paikkasidonnaisia teoksia. Festivaalin teemoihin kuuluivat globaalius ja alkuperäiskansat. Meksikon ja Intian mediataide sekä verkkoaktivismi toivat alkuperäiskansojen näkökulman esiin festivaalilla. Vuonna 1998 juhlittiin festivaalin 10-vuotista taivalta, ja ohjelmaan kuului myös retrospektiivinen osuus. Siinä esitettiin videoita, jotka olivat inspiroineet mediataiteen tekijöitä sekä retrospektiivi suomalaiseen mediataiteeseen. Retrospektiivissä esitettiin sarja teoksia, joka näytti mediataiteen matkan suomalaisesta metsästä globaaliin virtuaalimaailmaan. Myös tilan kokeminen tietotekniikan aikana oli festivaaliohjelmassa keskeinen kysymys.

Lähteet

Aiheesta muualla
 MuuMediaFestivaali Finnassa

Suomen kulttuuritapahtumat
Risto Lanki

Risto Lanki (s. 18. maaliskuuta 1946) on suomalainen raviohjastaja ja -valmentaja. Pyhtään Heinlahdesta lähtöisin oleva Lanki ajoi urallaan yli 15 000 ravilähtöä, joista voitti yli 2000. Lanki menestyi parhaiten 1980-luvulla tienoilla, kun hän ajoi vuosina 1979-1990 yli sata voittoa vuodessa. Hänet tunnetaan erityisesti suomenhevosten lainaohjastajana. Hän ohjasti suomenhevosori Patrikin nelinkertaiseksi ravikuninkaaksi vuosina 1988-1991 sekä Ilorin ravikuningattareksi Kouvolassa 1973. Muita hänen menestysajokkejaan olivat muun muassa Ilo-Tähti ja Vokkerin-Tähti. Metsäkoneurakointia aiemmin tehneelle Lankille ravivalmentamisesta ja -ohjastamisesta tuli ammatti vuonna 1974. Tuolloin hän aloitti Ahti Rinta-Jaskarin LL-Tallin valmentajana Lappeenrannan Lyytikkälässä. Lappeenrannan ratavalmentajana Lanki oli vuosina 1976-1981. Sieltä hän siirtyi Jokimaan ratavalmentajaksi, josta puolestaan jatkoi Orimattilan hevoskylään 1980-luvun lopussa. Tallinnan raviradalla hän aloitti valmentamisen syyskuussa 1993.

Tuhannennen voittonsa Risto Lanki ohjasti 3. kesäkuuta 1984 ja 2000. voittonsa Dubla Nancylla 12. elokuuta 1993. Molemmat voitot Lanki ohjasti Jokimaalla.

Lähteet 

 Risto Lanki Suomen Hippoksen tietokannassa

Viitteet 

Suomalaiset raviohjastajat
Vuonna 1946 syntyneet
Elävät henkilöt
Suomalaiset ravivalmentajat
Tuuli Penttinen-Lampisuo

Tuuli Penttinen-Lampisuo (s. 1969, Tampere) on suomalainen tuottaja ja taidekriitikko. Penttinen-Lampisuo työskentelee yhteistyössä taiteilijoiden kanssa taide- ja mediataideprojekteissa ja elokuvatuotannoissa. Penttinen-Lampisuo on kirjoittanut taiteesta säännöllisesti mm. Satakunnan Kansaan vuodesta 2013.

Henkilöhistoria 
Penttinen-Lampisuo opiskeli piirtäjä-artesaaniksi Pirkanmaan käsi- ja taideteollisuusoppilaitoksessa (1992) ja medianomiksi (AMK) Tampereen ammattikorkeakoulussa (2002). Taiteen maisteriksi (visuaalisen kulttuurin maisteriohjelma) hän valmistui Aalto-yliopistosta (2012).

Penttinen-Lampisuo on tuottanut lukuisia taideteoksia, näyttelyitä ja hankkeita. Hän on työskennellyt mm. Henrietta Lehtosen, Marko Lampisuon, Ninni Korkalon ja Hanna Haaslahden kanssa. Hän on ollut mukana hoitolaitoksissa ja rakennuskohteissa toteutettavissa taideprojektekteissa. Vuonna 2021 ilmestyi Penttinen-Lampisuon toimittama, Nokia Arenan rakennusvaiheista kertova Kansi ja Areena -kirja yhteistyössä Taideosasto-työryhmän kanssa. Vuosina 2021–2023 Penttinen-Lampisuo toimii hanketuottajana MEHI – Mediataiteen historia Suomessa -hankkeessa.  

2000-luvulla Penttinen-Lampisuo on työskennellyt mm. Satakunnan taidetoimikunnan taiteen tuottamisen läänitaiteilijana, Suomalaisen mediataiteen levityskeskus AV-arkki ry:n tuottajana (2002–2004), Turun yliopiston kulttuurituotannon tuntiopettajana, Kallo Works osk:ssa osuuskuntayrittäjänä ja AVEKissa tuotantoneuvojana. Vuosina 1994–1998 hän työskenteli taidevedostajana Grafiikanpaja Himmelblaussa. 

Penttinen-Lampisuo on Suomen arvostelijain liitto SARV:n ja WIFT Finlandin jäsen, sekä Rajataide ry:n ja Galleria Rajatilan perustajajäsen. 

Vuonna 2020 Penttinen-Lampisuo perusti tuotantoyhtiö Poike Production. Se on erikoistunut elokuvan ja mediataiteen tuottamiseen ja taiteen asiantuntijapalveluihin. Poike Production asiakkaita ovat mm. Sanoma Media ja Tampereen kaupunki, ja yhteistyökumppaneita keskeiset mediataidetoimijat Suomessa, kuten AV-arkki, Fantomatico, Testifilmi ja Suomen Mediataideverkosto. Poike Productio on Audiovisual Producers Finland APFI:n jäsen.

Lähteet

Aiheesta muualla 

 Poike Production kotisivut
 Taidekritiikit Satakunnan Kansassa

Tuuli Penttinen-Lampisuo
Vuonna 1969 syntyneet
Elävät henkilöt
Tuottajat
Panu Johansson



Panu Johansson on suomalainen mediataiteilija ja kokeellisen elokuvan tekijä. Hän työskentelee liikkuvan kuvan, valokuvan ja äänen parissa.  

Johansson on valmistunut kuvataiteilijaksi Taidekoulu Maasta vuonna 2003 ja Taiteen maisteriksi Lapin yliopistosta 2014. Johanssonin teoksia on ollut esillä erilaisilla festivaaleilla, tapahtumissa ja näyttelyissä vuodesta 2000 lähtien.

Johanssonin taiteessa näkyy kokeellisen elokuvan historia ja kulttuurihistoria. Hänen teoksensa ovat osaltaan tallentaneet häviävää kulttuuriperintöä, kuten Vesitornisinfonia vuodelta 2022, joka käsitteli suomalaisia vesitorneja. Hänen teoksilleen on ominaista filmimateriaalin tuntu, päiväkirjamaisuus ja maisemallisuus. Johansson on käyttänyt teoksissaan found footage -aineistoa tai kuvannut materiaalia filmille esimerkiksi Super 8 -filmille. Johansson on tehnyt useimpiin teoksiinsa myös niiden äänimaailman. 

Johansson on Muu ry:n, AV-arkin, Kuvaston, Lapin taiteilijaseuran ja Pohjoisen mediakulttuuriyhdistys Magneetin jäsen. Johansson on lisäksi järjestänyt mediataiteeseen liittyviä tapahtumia Pohjois-Suomen alueella.

Filmografia 

 Men at Work (2022) 6mins
 Pienkaupunkisinfonia: 96100-97690 / Picturing a Micropolis: 96100-97690 (2018) 10min54s
 Jossain muualla ja silti aina taalla/ Somewhere Else and Yet Always Here (2017) 59min32s
 Hiljaisuudesta toiseen / From One’s Silence to Other’s (2014) 8min36s
 Smokestacks, Below (2012) 6min 16s
 Out of Order (2011)
 The Mystery and the Melancholy of a Street (2003) 4min23s
 Valmiina seikkailuun / Ready for the Adventure (2003) 3min50s
 Osta keuhkosyöpä! / Buy Yourself a Lung Cancer! (2003) 2min3s

Palkinnot 

 2013 Jury Mention for the film. International Super 8mm Festival Szeged, Hungary (Out of Order)
 2010 Jury Prize of Best International Work. Winnipeg's Festival of Film and Video Art, Winnipeg, Canada (From One's Silence to Other's)
 2010 Honorary mention. United States Super 8 Film and Digital Video Festival, New Jersey, USA (From One's Silence to Other's)

Lähteet

Aiheesta muualla 

 Panu Johansson, AV-arkki
 Panu Johansson kotisivut
Vuonna 1980 syntyneet

Suomalaiset videotaiteilijat
Khairpurin ruhtinaskunta

Khairpurin ruhtinaskunta oli entinen  valtio nykyisen Pakistanin Sindhin provinsissa. Nimensä mukaisesti ruhtinaskunnan pääkaupunki oli Khairpur Induksen itäpuolella. Ensin Sindhin Talpur-dynastialle alaiset Khairpurin hallitsijat itsenäistyivät brittien alaisuudessa brittien valloitettua Sindhin alueen. Khairpur liittyi Pakistaniin vuonna 1947 ja se lakkautettiin hallinnollisessa uudistuksessa vuonna 1955.

Maantiede ja väestö

Khairpurin ruhtinaskunta sijaitsi nykyisen Pakistanin Sindhin provinsissa Induksen keskijuoksun itäpuolella. Kokoa alueella oli noin 15 600 km². Nimensä mukaisesti ruhtinaskunnan pääkaupunki oli Khairpur Sukkurin kaakkoispuolella. Ruhtinaskunnan alueet lähellä Industa maan pohjois- ja länsiosissa olivat hedelmällistä alluviaalitasankoa. Kaakkoisosat olviat puolestaan aavikkoa Ison Intian aavikon reunamilla.

Suurin osa ruhtinaskunnan  väestöstä asui alueen maaseudulla. Paikalliset puhuivat enimmäkseen sindhin kieltä, mutta hallitsijasuku oli baluchitaustainen.

Historia
1700-luvun looppupuolella Sindhiä hallitsi Kalhora-dynastia. Vuonna 1783 baluchipäällikkö Mir Fath Ali Khan Talpur syöksi Kalhora-hallitsijat valalsta ja sai tunnustuksen alueen hallitsijana Afganistanin Dorrani-dynastialta, jonka alainen Sindh oli. Hänen veljenpoikansa Mir Suhrab Khan teki Khaipurista oman tukialueensa tunnustaen kuitenkin Hyderabadin Talpur-hallitsijoiden yliherruuden. Samalla hän alkoi kuitenkin laajentaa alueitaan Khairpurista etenkin kohti aavikkoa etelässä ja kaakossa ja kohti Industa lännessä. Kun Afganistanin Dorrani-valtakunta alkoi heiketä Sindhin hallitsijoista tuli vuoteen 1813 mennessä käytännössä itsenäisiä.

Britit tunnustivat Sindhin itsenäisenä valtionaan vuonna 1832. Sen hallitsijat pyrkivät kuitenkin estämään brittijoukkojen liikkeet alueen poikki ensimmäisen afgaanisodan aikana vuosina 1839-1842. Khairpurissa tuolloin hallinnut Mir Suhrab Khanin poika Ali Murad oli kuitenkin brittimielinen ja toimi heidän kanssaan yhteistyössä. Kun Charles Napier johti sotaretkeä Sindhiin vuonna 1843 Ali Murad tunnustettiin Khairpurin mirinä muuten brittien Brittiläiseen Intiaan liittämässä Sindhissä. Hän sai myös arvonimen Ylä-Sindhin rais.

Alkujaan hyvät suhteet brittien kanssa heikkenivät tulevina vuosina. Khairpurin hallitsijaa syytettiin myös vallan väärinkäytöstä. Vuonna 1852 Khairpurin hallitsija menetti rais-arvonimensä ja suuria osia ruhtinsaskunnasta liitettiin Brittiläiseen Intiaan. Liitetyistä alueista tuli osa tuolloista Shikarpurin piirikuntaa. Samalla Khairpurin hallitsijan ohelle asetettiin brittien nimittämä visiiri (wazir). Vuonna 1866 britit lupasivaat kaikesta huolimatta tunnustaa Mir Ali Muradin jälkeläiset vallanperijöinä Khairpurissa. Ali Murad kuoli vuonna 1894 ja hänen seuraajakseen nousi hänen poikansa Faiz Muhammad.

Khairpur liittyi Pakistaniin Intian jaon yhteydessä vuonna 1947. Ruhtinaskunnan tarina päättyi lopulta hallinnolliseen uudistukseen vuonna 1955, jolloin siitä tuli suoraan osa Länsi-Pakistania.

Lähteet

Pakistanin historia
Aasian entiset valtiot
Unto E. Hämäläinen

Unto E. Hämäläinen (s. 1923 Impilahti – k. 2003) oli keskisuomalainen kuvataiteilija, joka aloitti taiteilijan uransa maalarina jo 1940-luvulla ja ryhtyi 1960-luvun lopulla tekemään myös veistoksia. Hämäläisen tuotantoon kuuluu mm. abstrakteja maalauksia sekä kineettisiä ja valokineettisiä veistoksia. Hän käytti teoksissaan usein myös kierrätysmateriaalia. Hämäläinen oli yksi vuonna 1972 perustetun taiteilijaryhmä Dimension perustajajäsenistä. Vuosina 1985–1987 hän toimi Jyväskylän taiteilijaseuran puheenjohtajana. Hämäläiselle myönnettiin vuonna 1972 Valtion taidepalkinto ja vuonna 1997 Keski-Suomen läänin taidetoimikunnan taidepalkinto. Hämäläisen retrospektiivinäyttely Boheemikinetiikkaa ja kesympiä kuvia oli esillä Jyväskylässä vuonna 1996.

Teoksia 

 Kevätusvaa metsässä (1946)
 Epäsäännöllinen muuttuja (1970)
 Karvamato tanssii itselleen (1979)
 Sykkivä galaksi (1980)

Lähteet

Aiheesta muualla 

 Unto E. Hämäläinen Kuvataiteilijamatrikkelissa
 Kuopion taidemuseon Taidevartti   

Suomalaiset taidemaalarit
Vuonna 1923 syntyneet
Suomalaiset kuvanveistäjät
Järvenpää Vineyard -seurakunta

Järvenpää Vineyard on kristillinen seurakunta Järvenpäässä. Järvenpää Vineyard on yhteyttä vaaliva, lapset ja nuoret huomioiva yhteisö, johon kaikenikäiset ovat tervetulleita.

Järvenpää Vineyard syntyi vuonna 2022 kahden paikallisen seurakunnan Vineyard Uusimaan sekä Overflown yhdistyttyä. Seurakunnan toiminta-alueena on Järvenpää, Kerava ja Tuusula.

Aiheesta muualla
WWW-sivut:

http://www.jarvenpaavineyard.fi

Suomen Vineyard-kirkko

Järvenpää
Leopold Carl Müller

Leopold Carl Müller (1834 Dresden- 1892 Wien) oli itävaltalainen taidemaalari. Hän tuli tunnetuksi maisemamaalauksillaan sekä Itävallan orientalismin perustajana. Müllerin sisarukset olivat taiteellisia. Hänen siskonsa Marie ja Betha oli muotokuvamaalareita.  

Müller opiskeli taidetta Wienin taideakatemiassa vuodet 1862- 1867. Hänen opettajiaan olivat Christian Ruben ja Karl von Blaas. Tuloja hän hankki tekemällä kuvituksia. Vierailtuaan Pariisissa  Müller kiinnostui Eugene Fromentinin orientalistisista maalauksista ja halusi tehdä itsekin jotain samanlaista.   
Oman aikansa ihmiseksi Müller matkusteli paljon. Hän vieraili Unkarissa, Italiassa ja Egyptissä. Hän piti ateljeeta Kairossa vuonna 1873 ja 1880- luvulla. Venetsiassa hän maalasi vuosina 1870- 1872. Hänet nimitettiin professoriksi Wienin taideakatemiaan vuonna 1877. Vuodet 1890 -1891 hän työskenteli oppilaitoksen rehtorina.

Teoksia

Viitteet

Lisää aiheesta 
 http://www.artnet.com/artists/carl-leopold-m%C3%BCller/
 Itävaltalaiset taidemaalarit
 Vuonna 1834 syntyneet
 Vuonna 1892 kuolleet
Rudolf Pflanz

Rudolf "Rudi" Pflanz (1. heinäkuuta, 1914 – 31. heinäkuuta, 1942) oli saksalainen sotilaslentäjä ja hävittäjä-ässä joka keräsi 52 ilmavoittoa sekä sai Rautaristin ritariristin. Hän kohosi luutnantista yliluutnantiksi. Rudolf Pflanz taisteli länsirintamalla sekä muun toiminnan ohella, taisteluun Britanniasta, toimien majuri Helmut Wickin siipimiehenä. Tuolloinen luutnantti Pflanz pudotti brittiässä John Dundasin, joka samassa ilmataistelussa oli pudottanut majuri Wickin - kummatkin menehtyivät. Pflanz taisteli Messerschmitt Bf 109:n tyyppisillä hävittäjäkoneilla, ennen kaatumistaan Ranskan alueen yllä, jonka jälkeen hänet kohotettiin kapteeniksi. Hävittäjärykmentti JG 2:ssa "Richthofen" taistellut Pflanz oli ampunut alas huomattavan määrän (45 kpl) Supermarine Spitfire -tyyppisiä brittihävittäjiä, jotka olivat heidän ehdotonta parhaimmistoaan tuohon aikaan.

Lähteet
Price, Alfred: Spitfire Mk I/II -ässät 1939–41, Koala-Kustannus, 2002. Alkuteos englanniksi 1996. ISBN 952-5186-35-0.

Viitteet

Saksalaiset lentäjät
Vuonna 1914 syntyneet
Vuonna 1942 kuolleet
Toisessa maailmansodassa kaatuneet
David Don

David Don (1799/1800–1841) oli skotlantilainen kasvitieteilijä.

David Donilla oli viisi veljeä sekä yksi sisar, ja hänen isänsä George Don oli taimistonhoitaja. Vuonna 1802 George Donista tuli Edinburghin kasvitieteellisen puutarhan yli-intendentti.

David Don muutti nuorena Lontooseen. Siellä hänen ensimmäisiä työtehtäviään oli toimia kasvitieteilijä Aylmer Bourke Lambertin henkilökohtaisena kirjastonhoitajana. Lambertilla oli suuri henkilökohtainen kirjasto sekä herbaario. Lambertin kirjastonhoitajana toimimisen myötä Don pääsi Linnean Societyn kirjastonhoitajaksi ja hän toimi tässä tehtävässään lähes 20 vuotta. 35-vuotiaana Donista tuli Lontoon King's Collegen ensimmäinen kasvitieteen professori. Vähän aikaa professuurinsa aloittamisen jälkeen hänen kaulastaan löydettiin kuitenkin pahalaatuinen kasvain, ja Don kuoli vuonna 1841 vähän ennen syntymäpäiväänsä.

David Donista käytetään tieteellisten nimien yhteydessä auktorilyhennettä D.Don.

Lähteet

Aiheesta muualla 
 JSTOR Global Plants: Don, David 

Brittiläiset kasvitieteilijät
Brittiläiset professorit
Vuonna 1841 kuolleet
Mimi Jakobsen

Mimi Vibeke Jakobsen (s. 19. marraskuuta 1948 Kööpenhamina) on entinen tanskalainen poliitikko. Hän toimi isänsä Erhard Jakobsenin perustaman Keskustademokraatit-puolueen puheenjohtajana 1989–2005, istui kansankäräjillä 1977–2001 ja toimi useaan kertaan ministerinä. Hän oli kulttuuriministeri 1982–1986, sosiaaliministeri 1986–1988, Grönlanti-ministeri 1987, koordinaatioministeri 1993–1994 ja elinkeinoministeri 1994–1996. Vuonna 2006 hän liittyi Sosiaalidemokraatteihin, mutta on sittemmin eronnut puolueesta.

Lähteet

Aiheesta muualla
 Mimi Jakobsen Tanskan kansankäräjien verkkosivuilla 

Tanskan kulttuuriministerit
Tanskalaisten puolueiden puheenjohtajat
Vuonna 1948 syntyneet
Elävät henkilöt
Big Lake Township

Big Lake Township on kunta (township) Yhdysvalloissa Minnesotan osavaltiossa. Sen väkiluku oli 7 924 vuonna 2020. Kunta sijaitsee Sherburnen piirikunnassa. Big Lake Township ympäröi Big Laken kaupunkia, ja sitä rajaa etelästä Mississippijoki.

Väestö 
Vuonna 2020 Big Lake Townshipin 7 924 asukkaasta valkoisia oli 98,0 %, aasialaisia 0,6 % ja mustia 0,1 %. Asukkaista 0,5 % puhui kotonaan jotain muuta kieltä kuin englantia ja 0,6 % asukkaista oli syntynyt ulkomailla.

Lähteet 

Minnesotan kunnat
Toivo Haimi (toimittaja)

Toivo Haimi (s. 1990) on suomalainen toimittaja ja juontaja. Haimi on työskennellyt vuodesta 2021 alkaen Kansan Uutisten politiikan toimittajana, siirtyessään sinne Yleltä.

Ura

Journalismi 
Haimi työskenteli Ylellä politiikan toimittajana nuorisomedia Kioskissa vuodesta 2016 ja uutis- ja ajankohtaistoiminnan yksikössä Takaisin Pasilaan -podcastin parissa. Kioskissa Haimi juonsi muun muassa Pilalla-nimistä ohjelmaa toimittaja Matti Riitakorven kanssa.

Kansan Uutisilla Haimi on luonut Kaikki Uusiksi (KU) -nimisen kantaa ottavan uutispodcastin.

Politiikka 

Haimi ilmoitti lokakuussa 2022 asettuvansa ehdolle vuoden 2023 eduskuntavaaleissa Vasemmistoliiton listalta.

Yksityiselämä 
Haimi avioitui toimittaja Hanna Hantulan kanssa keväällä 2022. 

Toivo Haimi (toimittaja) jakaa etu- ja sukunimen isoisänsä, näyttelijä Toivo Haimin kanssa.

Haimi on sotilasarvoltaan reservin yliluutnantti.

Lähteet 

Suomalaiset toimittajat
Ylen toimittajat
Vuonna 1990 syntyneet
Jaakko Keso

Jaakko Nikolai Keso on Yle Kioskille työskentelevä suomalainen toimittaja. Keson journalistinen tyyli on dokumenttimainen internet-video.

Ura 
Keso on työskennellyt Yleisradiolla vuodesta 2017 ja valmistui medianomiksi Metropolia-ammattikorkeakoulusta seuraavana vuonna.

Palkinnot 
Keso on palkittu vuoden tekijäksi Shortland-gaalassa vuonna 2018, vuoden merkittävimmän videon tekijäksi Creator Awardsissa vuonna 2020  ja Koura-palkinnolla vuonna 2021.

Lähteet 

Ylen toimittajat
Suomalaiset tubettajat
Khairpur

Khairpur tai Khairpur Mirs on kaupunki Pakistanin Sindhin provinsissa. Aikanaan se oli Khairpurin ruhtinaskunnan pääkaupunki. Vuoden 2017 väestönlaskennan mukaan Khairpurin asukasluku oli 183 120.

Maantiede

Khairpur sijaitsee Pakistanin Sindhin provinsissa Khaipurin piirikunnassa noin 18 kilometriä Indusjoelta etelään joen itärannan puolella. Sukkur ja Rohri sijaitsevat Khaipurista oin 40 kilometriä koilliseen. Khairpurin kaakkoispuolella sijaitsee Iso Intian aavikko.

Historia
Noin 25 kilometriä Khaipurista etelään sijaitsee Indus-kulttuurin aikainen Kot Diji.

Khairpurin perusti Mir Suhrab Khan vuonna 1783. Suhrab Khan oli Sindhissä valtaan nouseen Talpur-dynastian perustaja Fath Ali Khan Talpurin veljenpoika ja hallitsi hänen alaisuudessaan Khairpuria, levittäen aluettaan myös kaupungin ympäristöön. Khairpurin ruhtinaskunta säilytti itsenäisyytensä vuonna 1843, kun britit valloittivat muun Sindhin alueen. Yksi Khaipurin ruhtinaskunnan kautinen historiallinen kohde Khaipurissa on esimerkiksi hallitsijan eli mirin palatsi.

Khaipur liittyi Pakistaniin Intian jaon yhteydessä vuonna 1947. Ruhtinaskunnan tarina päättyi hallinnolliseen uudistukseen lokakuussa 1955.

Väestö
Khairpurin asukasluku oli Pakistanin vuoden 2017 väestönlaskennan mukaan 183 120. Vuonna 1998 vastaava lukema oli 102 188 ja vuonna 1961 34 144.

Lähteet

Pakistanin kaupungit
Norppa (August Eskelinen)

Norppa on Lappeenrannan sataman rantapuistossa sijaitseva puuveistos. August Eskelisen tekemän veistoksen materiaali on peräisin Rakuunamäen aukion laidasta poistetusta vanhan lehmuksen rungosta. Se on pystytetty vuonna 2022.

Teos on toinen norppaveistos Lappeenrannassa. Aiempi Norppa on peräisin vuodelta 1997. Se sijaitsee kävelykatu Oleksilla, ja sen on veistänyt Maini Pääläinen. Sen siirtämiseksi satamaan oli suunnitelmia, mutta sinne tuli kuitenkin uusi veistos.

Lähteet

Lappeenrannan nähtävyydet
Suomen patsaat ja veistokset
The Nightmare of Being

The Nightmare of Being on At the Gatesin studioalbumi, joka julkaistiin 2. heinäkuuta 2021.

Kappaleet

Arvostelut 
 Imperiumi: 8/10
 Kaaoszine: 
 Soundi:

Kokoonpano 
 Tomas Lindberg - laulu
 Martin Larsson - kitara
 Jonas Stålhammar - soolokitara, Mellotron, taustalaulu
 Jonas Björler - basso, koskettimet, akustinen kitara, taustalaulu
 Adrian Erlandsson - rummut

Lähteet 

At the Gatesin albumit
Vuoden 2021 albumit
Vernon (Kalifornia)

Vernon on kaupunki Yhdysvalloissa Kalifornian osavaltiossa. Sen väkiluku oli 222 vuonna 2020. Kaupunki sijaitsee Los Angelesin piirikunnassa Los Angelesin kaupungin vieressä. Vernon koostuu lähinnä teollisuusalueista, ja kaupungissa käykin töissä päivittäin noin 50 000 työntekijää.

Korruptiosyytteet 

Vuonna 2005 Vernon jäi kiinni korruptiosta. Vermont ei järjestänyt ollenkaan kaupunginvaltuuston vaaleja vuosina 1980–2005. Kaupungin asukkaat olivat lähinnä kaupungin hallinnon työntekijöitä, jotka asuivat kaupungin omistamissa rakennuksissa. 

Kun kolme ihmistä yritti rekisteröityä äänestämään varasto-osoitteella vuonna 2006, kaupunki katkaisi heidän sähkö- ja vesijohtonsa ja palkkasi aseistetun vartijan seuraamaan heitä ympäri vuorokauden. Kun kolmikko ilmoittautui ehdokkaiksi vaaleissa, Vernon perui vaalit. Tarvittiin tuomioistuimen määräys, jotta äänestys voitiin järjestää, ja toinen, jotta äänet voitiin laskea oikeudenmukaisesti.

Vuonna 2011 Kalifornian lainsäädäntöelin päätti äänestää Vernonin kaupunkioikeuksien poistosta. Edustajainhuone hyväksyi lakialoiteen Vernonin kaupunkioikeuksien poistosta, jonka senaatti kuitenkin myöhemmin hylkäsi. Tämän jälkeen Vernon hyväksyi joukon uudistuksia kaupungin hallintoon. Sittemmin Vernoniin on rakennettu uusia kerrostaloja uusia asukkaita varten.

Väestö 
Vuonna 2020 Vernonin 222 asukkaasta valkoisia oli 23,9 %, mustia 9,0 %, aasialaisia 6,8 % ja alkuperäisasukkaita 0,9 %. Asukkaista 43,7 % kuului johonkin muuhun rotuun, ja 15,3 % asukkaista kuului kahteen tai useampaan rotuun. Asukkaista 78,0 % puhui kotonaan jotain muuta kieltä kuin englantia ja 17,3 % asukkaista oli syntynyt ulkomailla.

Lähteet

Aiheesta muualla 

Los Angelesin piirikunnan kaupungit